Is-Servizz Nazzjonali tat-Trasfużjoni tad-Demm ikompli jħeġġeġ iktar donaturi biex matul din is-sena l-ġdida jagħtu d-demm iktar b'mod regolari, u dawk li għadhom qatt ma taw, jekk hu possibbli, jikkommettu ruħhom biex tul din is-sena jibdew jagħtu d-demm. Minbarra fiċ-Ċentru tal-Għoti tad-Demm ta' Gwardamanġa li jiftaħ kuljum sebat ijiem fil-ġimgħa (inkluż il-Ħdud u l-Festi Pubbliċi) mit-8am sas-6pm, l-għoti tad-demm matul dan ix-xahar jista' jsir ukoll f'dawn il-postijiet: Il-Ħadd 7 ta' Marzu: Is- Swatar – mobile unit – maġenb il-Knisja Parrokkjali mit-8:30am sas-1:00pm . Il-Ħadd 14 ta' Marzu: P embroke – mobile unit – viċin il-Knisja Parrokkjali (maġenb Ġnien Madre Tereża ta' Kalkutta) mit-8:30am sas-1:00pm. Il-Ħadd 14 ta' Marzu: Xewkija Għawdex – fil-Berġa tax-Xewkija mit-8:00am sas-1:00pm. Il-Ġimgħa 19 ta' Marzu: Mosta – mobile unit – fi Pjazza 16 ta' Settembru (fejn jarma l-monti) mit-8:30am sas-1:00pm Il-Ħadd 21 ta' Marzu: Il-Qawra – mobile unit – quddiem il-Knisja Parrokkjali mit-8:30am sas-1:00pm. . Il-Ħadd 21 ta' Marzu: Xewkija Għawdex – fil-Berġa tax-Xewkija mit-8:00am sas-1:00pm. Il-Ħadd 28 ta' Marzu: Ħal Qormi – mobile unit – fi Triq l-Għargħar 1979, fil-parti viċin il-Knisja Arċipretali ta' San Ġorġ mit-8:30am sas-1:00pm Il-Ħadd 28 ta' Marzu: X ewkija Għawdex – fil-Berġa tax-Xewkija mit-8:00am sas-1:00pm. L-Erbgħa 31 ta' Marzu: Il-Mellieħa – mobile unit – fil-pjazza ta' quddiem il-Knisja Arċipretali mit-8:30am sas-1:00pm Noti importanti! Meħtieġ li wieħed iġib il-Karta tal-Identità, jew il-Liċenzja tas-Sewqan jew Passaport Malti, u possibbilment iħajjar lil ħaddieħor jagħti d-demm ukoll. Kulmin ser jersaq biex jagħmel is-swab test tal-coronavirus jew qed jistenna r-riżultat tiegħu ma jkunx jista' jagħti demm sakemm joħroġ r-riżultat li hu negattiv għall-virus. Dan it-tagħrif twassal mis-Servizz Nazzjonali tat-Trasfużjoni tad-Demm. Aqra: Rekluti u uffiċjali korrettivi jagħtu d-demm Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook